Babelscape/SREDFM huggingface dataset:
Ναρ Ντος

Ο Ναρ Ντος (αρμενικά: "Նար-Դոս", λογοτεχνικό ψευδώνυμο του Μικαϊέλ Χοβχανισιάν, αρμενικά: "Միքայել Հովհաննիսյան", 3 Μαρτίου 1867 - 13 Ιουλίου 1933) ήταν Αρμένιος συγγραφέας και δημοσιογράφος. Ασχολήθηκε κυρίως με την πεζογραφία.
Όττο Στανγκλ

O Όττο Στανγκλ (· Νταχάου, 9 Οκτωβρίου 1915 - Μόναχο, 20 Ιουλίου 1990) ήταν Γερμανός γκαλερίστας, έμπορος τέχνης και συλλέκτης έργων τέχνης. Μαζί με τη σύζυγό του Έττα Στανγκλ ("Etta Stangl"), ίδρυσαν το 1947 στο Μόναχο την αίθουσα τέχνης με το όνομα "Moderne Galerie Etta und Otto Stangl". Μέσω της γκαλερί, το ζεύγος Στανγκλ έκανε μια σημαντική προσπάθεια για την εκ νέου γνωριμία του γερμανικού κοινού με την πρωτοποριακή τέχνη, όπως και στη μεταπολεμική αποκατάσταση της αποκαλούμενης -κατά την εποχή του χιτλερικού καθεστώτος- «εκφυλισμένης τέχνης», καθώς στο μυαλό των Γερμανών επιβίωνε η δυσφημιστική ναζιστική αντίληψη για τη μοντέρνα τέχνη. H Έττα και ο Όττο Στανγκλ συνεισέφεραν με τις προσπάθειές τους στην ίδρυση του «Μουσείου Φραντς Μαρκ» ("Franz Marc Museum") στο Κόχελ ("Kochel am See") της Βαυαρίας.
Ματίας Γκεστράνιους

Ο Ματίας Γκεστράνιους (φινλανδικά: "Mattias Gestranius", γεννημένος στις 7 Ιουνίου 1978, Πάργκας) είναι Φινλανδός επαγγελματίας διαιτητής ποδοσφαίρου. Είναι διεθνής διαιτητής της FIFA από το 2011. Είναι τεχνικός εργαστηρίου.
Αλέξανδρος Παρράς

Ο Αλέξανδρος Παρράς (12 Μαΐου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για την ΑΕΚ.
Παρτσάμ

Το Παρτσάμ (παστού/, μτφ: «Λάβαρο» ή «Σημαία») ήταν μία από τις συνιστώσες του Λαϊκού Δημοκρατικού Κόμματος του Αφγανιστάν. Η συνιστώσα Παρτσάμ ανέλαβε τη διακυβέρνηση της χώρας μετά την ανατροπή του Χαφιζουλάχ Αμίν τον Δεκέμβριο του 1979 (Επιχείρηση Καταιγίδα-333). 

Η βασική ιδεολογία του Παρτσάμ ήταν η βαθμιαία μετατόπιση προς τον σοσιαλισμό στο Αφγανιστάν. Η συνιστώσα Παρτσάμ υποστήριξε αυτήν την ιδέα, επειδή θεωρούσε πως το Αφγανιστάν δεν είχε αρκετές βιομηχανίες για να υποβληθεί σε μια πραγματική προλεταριανή επανάσταση όπως όριζε "Το Κομμουνιστικό Μανιφέστο". Η συνιστώσα Παρτσάμ είχε περισσότερα αστικά μέλη τα οποία ανήκαν στη μεσαία και ανώτερη μεσαία τάξη. Αντίθετη στο μετριοπαθές Παρτσάμ βρισκόταν η ριζοσπαστική συνιστώσα Χαλκ. Το Χαλκ («Λαός») ανέπτυξε μια πιο σθεναρή γραμμή, υποστηρίζοντας την άμεση και βίαιη ανατροπή της κυβέρνησης και την εγκαθίδρυση σοβιετικού τύπου κομμουνιστικού καθεστώτος. 

Ο ηγέτης του Παρτσάμ Μπαμπράκ Καρμάλ αντικαταστάθηκε από τον Μοχαμάντ Νατζιμπουλάχ το 1986. Το 1992, το καθοδηγούμενο από το Παρτσάμ Λαϊκό Δημοκρατικό Κόμμα του Αφγανιστάν μετατράπηκε στο κόμμα Βατάν του Αφγανιστάν.
Δήμος Νόβο Σέλο

Ο Δήμος Νόβο Σέλο ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Νόβο Σέλο ονομάζεται επίσης το χωριό στο οποίο βρίσκεται η έδρα του Δήμου Νόβο Σέλο.
Γιώργος Λιάβας

O Γιώργος Λιάβας (Αρχοντοχώρι Αιτωλοακαρνανίας, 12 Φεβρουαρίου 2001) είναι Έλληνας ποδοσφαιριστής, ο οποίος αγωνίζεται ως αμυντικός για τον Παναιτωλικό.
Αρμένιοι στο Αζερμπαϊτζάν

Οι Αρμένιοι στο Αζερμπαϊτζάν είναι οι Αρμένιοι που ζούσαν σε μεγάλο αριθμό στη σύγχρονη χώρα του Αζερμπαϊτζάν αλλά και στο Σοβιετικό Αζερμπαϊτζάν. Σύμφωνα με στατιστικές, περίπου 400.000 Αρμένιοι κατοικούσαν στο σοβιετικό Αζερμπαϊτζάν το 1989. Σήμερα η πλειοψηφία των Αρμενίων στο Αζερμπαϊτζάν ζει στο Ναγκόρνο-Καραμπάχ (120.700 από τις επίσημες στατιστικές του Αζερμπαϊτζάν το 1999), το οποίο κήρυξε μονομερή πράξη ανεξαρτησίας το 1991 ως Δημοκρατία του Ναγκόρνο-Καραμπάχ, αλλά δεν έχει αναγνωριστεί από καμία χώρα, συμπεριλαμβανομένης της Αρμενίας. Στο Αζερμπαϊτζάν, το καθεστώς των Αρμενίων είναι επιασφαλές. Οι αρμενικές εκκλησίες παραμένουν κλειστές λόγω του φόβου της περίπτωσης αζερικής επίθεσης.
Οπωρώνας

μικρογραφία|Δενδρόκηπος σε λιβάδι (Streuobstwiese) με άποψη στο Λόχενχερνλε
Οπωρώνας ή δενδρόκηπος είναι έκταση φυτεμένη με δέντρα η θάμνους με σκοπό την παραγωγή βρώσιμων καρπών. Οι οπωρώνες αποτελούνται από δέντρα που παράγουν φρούτα η κάρυα με σκοπό την εμπορική εκμετάλλευση. Συνήθως καλλιεργείται μόνο μια ποικιλία φρούτου, ωστόσο μπορούν να καλλιεργηθούν και διάφορες άλλες. Πολλές φορές οι οπωρώνες αποτελούν τμήμα μεγαλύτερης καλλιέργειας με αισθητικό και παραγωγικό σκοπό.

Κατηγορία:Δέντρα
Ανταλκίδας

Ο Ανταλκίδας ήταν Λακεδαιμόνιος ναύαρχος και πολιτικός. Υποστηρικτής της συντηρητικής παράταξης της Σπάρτης. Εκπρόσωπος των Σπαρτιατών στις διαπραγματεύσεις Ελλήνων και Περσών στις Σάρδεις. Ως ναύαρχος το 386 π.Χ. απέκλεισε τον αθηναϊκό στόλο στον Ελλήσποντο, με συνέπεια να αποδεχθούν οι Αθηναίοι την ειρήνη του βασιλέως.
Λουτέτια

εναλλ.=|μικρογραφία|250x250εσ|Χάρτης της Γαλατίας τον 1π.Χ. αιώνα, όπου φαίνεται η Λουτέτια και οι κυριότερες κελτικές φυλές.
Η Λουτέτια (λατινικά:Lutetia, γαλλικά Lutèce) ήταν ρωμαϊκή πόλη, που βρισκόταν στη περιοχή, στην οποία σήμερα βρίσκεται το Παρίσι. Εντυπωσιακά μνημεία μαρτυρούν την αρχαία ιστορία του τόπου.

Γύρω στο 360, η Λουτέτια μετονομάστηκε σε Παρίσι, από σύντμηση του «civitas Parisiorum» («πόλη των Παρισίων»), από το όνομα της γαλατικής φυλής των Παρισίων, που κατείχαν την περιοχή από τον 3ο αιώνα π.Χ..
Δήμος Ράντοβις

Ο Δήμος Ράντοβις ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Ράντοβις ονομάζεται επίσης η πόλη στην οποία βρίσκεται η έδρα του Δήμου Ράντοβις.
Χάτσια

Ο Χάτσια (γνωστός και ως ι Ωρίωνα ή ι Orionis, συντομογραφία Iota Ori, ι Ori) είναι ένα σύστημα πολλαπλών αστέρων στον ισημερινό αστερισμό του Ωρίωνα . Είναι το όγδοο όσον αφορά τη λαμπρότητα μέλος του Ωρίωνα με εμφανές οπτικό μέγεθος 2,77 και επίσης το λαμπρότερο μέλος του αστερισμού που είναι γνωστός ως Ξίφος του Ωρίωνα. Είναι μέλος του ανοικτού σμήνους NGC 1980 . Από μετρήσεις παράλλαξης, η απόσταση του υπολογίζεται περίπου στα 2.300 έτη φωτός από τον Ήλιο . 

Το σύστημα έχει τρία συστατικά που ονομάζονται Iota Orionis A, B και C. O Iota Orionis A είναι ένας τεράστιος φασματοσκοπικώς διπλός αστέρας , με τα συστατικά του να αναφέρονται ως Iota Orionis Aa (επίσης Hatysa ) και Ab.
Αμπντούλ Ραχίμ Χατίφ

Ο Αμπντούλ Ραχίμ Χατίφ (παστού: , 20 Μαΐου 1926 – 19 Αυγούστου 2013) ήταν Αφγανός πολιτικός. Διετέλεσε αντιπρόεδρος κατά τα τελευταία χρόνια της Λαϊκής Δημοκρατίας του Αφγανιστάν. Γεννήθηκε στην Κανταχάρ του Αφγανιστάν.
Νίκος Συρμαλένιος

Ο Νίκος Συρμαλένιος είναι Έλληνας πολιτικός και βουλευτής.

Στις βουλευτικές εκλογές του Μαΐου και του Ιουνίου 2012 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων και επανεξελέγη τον Ιανουάριο και τον Σεπτέμβριο του 2015, καθώς και τον Ιούλιο του 2019.
Βασίλειος Κυργιάνης

Ο Βασίλειος Κυργιάνης (1838-1931) ήταν Έλληνας κτηματίας από τον Άγιο Δημήτριο Πιερίας με σημαντική προσφορά στην εθνική και αυτοδιοικητική ζωή της Κατερίνης την περίοδο πριν και μετά την απελευθέρωση.
Δυτική Ευρώπη - Δυτική Κίνα

μικρογραφία|Τμήμα του καζακικού τμήματος του αυτοκινητοδρόμου
Το Δυτική Ευρώπη - Δυτική Κίνα είναι διακρατικό έργο υποδομής και διάδρομος μεταφορών (αυτοκινητόδρομος) από τη Βόρεια Ευρώπη προς τη Δυτική Κίνα, με σκοπό την ενίσχυση των οικονομικών και πολιτιστικών δεσμών μεταξύ της Ευρώπης και της Ασίας. Το μήκος του δρόμου από την Αγία Πετρούπολη μέχρι το Λιανγιουνγκάνγκ είναι 8.445 χλμ. Από αυτά, 2.233 χλμ. περνούν από το έδαφος της Ρωσικής Ομοσπονδίας, 2.787 χλμ. από τη Δημοκρατία του Καζακστάν και 3.425 χλμ. από τη Λαϊκή Δημοκρατία της Κίνας. 

Η κατασκευή ξεκίνησε το 2008. Το τμήμα Κίνα - Δημοκρατία του Καζακστάν λειτουργεί ήδη. Η πλήρης λειτουργία του δρόμου, παρά τις επίσημες δηλώσεις, θα ολοκληρωθεί το 2030 ή αργότερα.
Λούγδουνο

Το Λούγδουνο, (λατινικά: "Lugdunum", πλήρες όνομα "Colonia Copia Claudia Augusta Lugudunum") ήταν μια σημαντική ρωμαϊκή πόλη στη Γαλατία, η σημερινή Λυών στη Γαλλία. Η πόλη ιδρύθηκε το 43 π.Χ. από τον Ρωμαίο αξιωματικό Λούκιο Μουνάτιο Πλάνκο. Ήταν πρωτεύουσα της Λουγδουνικής Γαλατίας, μιας από τις τέσσερις επαρχίες της Γαλατίας και σημαντική πόλη της Δυτικής Ρωμαϊκής Αυτοκρατορίας για αιώνες. Δύο αυτοκράτορες, ο Κλαύδιος και ο Καρακάλλας, γεννήθηκαν στην πόλη. Στην περίοδο 69-192 μ.Χ. ο πληθυσμός της πόλης πιθανόν να ανέρχονταν σε 200.000 κατοίκους.

Η αρχική ρωμαϊκή πόλη βρισκόταν δυτικά της συμβολής των ποταμών Ροδανού και Σον, στο λόφο Φουρβιέρ. Σταδιακά η πόλη επεκτάθηκε στους πρόποδες του λόφου, στην κοιλάδα του ποταμού Σον.
Μπασκιρικό Μουσείο Τέχνης Νεστέροφ

Το Μπασκιρικό Μουσείο Τέχνης Νεστέροφ είναι μουσείο τέχνης στην Ουφά στην Δημοκρατία του Μπασκορτοστάν στη Ρωσία. Ιδρύθηκε στις 5 Ιανουαρίου 1920 από την Κυβέρνηση του Μπασκορτοστάν. Το μουσείο είχε ονομαστεί προς τιμήν του Μιχαήλ Νεστέροφ, Ρώσο ζωγράφο και κάτοικο της Ουφά.
Άγαλμα της Μητέρας Αλβανίας

Το Άγαλμα της Μητέρας Αλβανίας (αλβανικά: "Monumenti Nëna Shqipëri") βρίσκεται στο Κοιμητήριο των Μαρτύρων του Έθνους, στα Τίρανα, όπου υπάρχουν οι τάφοι Αλβανών παρτιζάνων που σκοτώθηκαν στον Β΄ Παγκόσμιο Πόλεμο και Αλβανών πολιτών που δολοφονήθηκαν από το κομμουνιστικό καθεστώς της χώρας.

Έχει ύψος 12 μέτρα και είναι κατασκευασμένο από τσιμέντο. Αναπαριστά τη Μητέρα Αλβανία, που κρατάει ένα δάφνινο στεφάνι και ένα αστέρι. Είναι τοποθετημένο πάνω σε βάθρο ύψους 3 μέτρων, στο οποίο είναι γραμμένη η φράση: «Αιώνια δόξα στους Μάρτυρες της Πατρίδας». Κατασκευάστηκε το 1971 από τους γλύπτες Κριστάκ Ράμα (Kristaq Rama), Muntaz Dhrami και Shaban Hadërri.

Αγαλμα Μητερας Αλβαν
Μητερας Αλβανιας
Ισλαμικό Κράτος του Αφγανιστάν

Το Ισλαμικό Κράτος του Αφγανιστάν (, "Ντοβλάτ-ε Εσλαμί-γιε Αφγανεστάν") ήταν η προσωρινή κυβέρνηση του Αφγανιστάν η οποία συστήθηκε από τις Συμφωνίες της Πεσάβαρ στις 26 Απριλίου 1992 από την πλειοψηφία των κομμάτων των μουτζαχεντίν του Αφγανιστάν μετά την πτώση της κομμουνιστικής κυβέρνησης. Από το 1996, συνυπήρχε παράλληλα με το διακυβερνούμενο από τους Ταλιμπάν Ισλαμικό Εμιράτο του Αφγανιστάν, μέχρις ότου οι Ταλιμπάν ανατράπηκαν από τις Ηνωμένες Πολιτείες κατά τη διάρκεια του Πολέμου στο Αφγανιστάν το 2001.
Κριστάκ Ράμα

Ο Κριστάκ Ράμα (αλβανικά: "Kristaq Rama") (1932 –1998) ήταν Αλβανός γλύπτης, καθηγητής τέχνης και μέλος του Πολίτμπιρο (Πολιτικό Γραφείο της Κεντρικής Επιτροπής του Κομμουνιστικού Κόμματος) στην κομμουνιστική Αλβανία.

Ήταν πατέρας του Πρωθυπουργού της Αλβανίας, Έντι Ράμα.
Ζακ Ντεμί

Ο Ζακ Ντεμί ("Jacques Demy", 5 Ιουνίου 1931-27 Οκτωβρίου 1990) ήταν Γάλλος σκηνοθέτης, σεναριογράφος και στιχουργός. Μαζί με την σύζυγό του, Ανίες Βαρντά, ήταν μέλος της κινηματογραφικής ομάδας Left Bank ("Rive Gauche"), ένα παρακλάδι της γαλλικής Νουβέλ Βαγκ. Είναι γνωστός για τα χαρακτηριστικά πολύχρωμα και φαντασμαγορικά του μιούζικαλ. Ίσως η πιο σημαντική του ταινία ειναι το "Οι Ομπρέλες του Χερβούργου", το οποίο κέρδισε τον Χρυσό Φοίνικα στο Φεστιβάλ Καννών. Άλλα αξιόλογα έργα του είναι τα: "Τα Κορίτσια του Ροσφόρ", "Αυτός ο υπέροχος, παλιός, καλός κόσμος", "Λόλα", "Το Λιμάνι των Αγγέλων" και "Ένα Δωμάτιο στην Πόλη".
Χριστίνα Λέκκα

Η Χριστίνα Λέκκα (γεννημένη το 1972) είναι Ελληνίδα μοντέλο που έγινε η πρώτη και μοναδική γυναίκα από τη χώρα της που κέρδισε το διαγωνισμό ομορφιάς Miss International το 1994.
Ενέα Μιχάι

Ο Ενέα Μιχάι ("Enea Mihaj," 5 Ιουλίου 1998) είναι Αλβανός επαγγελματίας ποδοσφαιριστής, ο οποίος αγωνίζεται ως αμυντικός για τον ΠΑΟΚ.
Εντοάρντο Μαριάνι

Ο Εντοάρντο Μαριάνι ("Edoardo Mariani," 5 Μαρτίου 1893 – 7 Ιανουαρίου 1956) ήταν Ιταλός ποδοσφαιριστής. Αγωνίστηκε με την Εθνική Ιταλίας στους Θερινούς Ολυμπιακούς Αγώνες του 1912.
Γκέρμπεργκα της Προβηγκίας

Η Γκέρμπεργκα της Προβηγκίας (περί το 1060 - 1115) Κόμισσα της Προβηγκίας (1094 - 1112) ήταν κόρη του Γοδεφρείδου Α΄ της Προβηγκίας και της Στεφανίας. Η Προβηγκία ήταν Μεσαιωνική κομητεία της νοτιοδυτικής Γαλλίας, αργότερα έγινε τμήμα του βασιλείου της Γαλλίας (1481). Είναι ασαφής η ακριβής ημερομηνία στην οποία η Γκέρμπεργκα ανέλαβε την κομητεία, σύμφωνα με τις πηγές έγινε κόμισσα την περίοδο 1093 - 1100. Η Γκέρμπεργκα και ο σύζυγος της Γκίλμπερτ Α΄ του Γκεβωντάν ήταν ενάρετοι ηγεμόνες. 

Συμμετείχε στην Α΄ Σταυροφορία και δώρισε πολλά κειμήλια από την Μέση Ανατολή σε εκκλησίες της Προβηγκίας. Μετά τον θάνατο του Γκίλμπερτ (1108) η Γκέρμπεργκα ανέλαβε μόνη της την διοίκηση της Προβηγκίας και κυβέρνησε με σοφία. Η κόρη τους Ντους Α΄ της Προβηγκίας παντρεύτηκε τον Κόμη της Βαρκελώνης Ραϋμόνδο Βερεγγάριο τον Μέγα που κληρονόμησε την κομητεία της Προβηγκίας χάρη στα δικαιώματα της συζύγου του. Η κομητεία της Προβηγκίας πέρασε τον επόμενο αιώνα στους απογόνους της από τον Οίκο της Βαρκελώνης.
Κεφαλλονίτικο κονάκι

Το Κεφαλλονίτικο κονάκι, "Anguis cephallonica" Werner, 1894 είναι ένα είδος άποδης σαύρας της οικογένειας Anguidae. Πρόκειται για ενδημικό είδος της Ελλάδας, καθώς απαντάται μόνο στην Πελοπόννησο, τη Ζάκυνθο και την Κεφαλονιά.

== Παραπομπές ==
Δημήτρης Κουτρομάνος

Ο Δημήτρης Κουτρομάνος (25 Φεβρουαρίου 1987, Αγρίνιο) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Ηρακλή.
Ελληνικό κονάκι

Το Ελληνικό κονάκι, "Anguis graeca" Bedriaga, 1881 είναι ένα είδος άποδης σαύρας της οικογένειας Anguidae. Απαντάται στη Σερβία, στο Μαυροβόυνιο, στην Αλβανία και στην Ελλάδα. Στην Ελλάδα απαντάται στην Δ. και Κ. Ελλάδα, στην Β. Πελοπόννησο, στην Εύβοια και στην Κέρκυρα.
Στέλιος Κόκοβας

Ο Στέλιος Κόκοβας (γενν. 6 Ιουλίου 2001, Λάρισα) είναι Έλληνας ποδοσφαιριστής, ο οποίος αγωνίζεται ως αμυντικός για τη Μπόχουμ.
Μεσογειακός χαμαιλέοντας

Ο Μεσογειακός χαμαιλέοντας, "Chamaeleo chamaeleon" (Linnaeus, 1758) είναι ένα είδος χαμαιλέοντα. Αποτελούν, μαζί με τον Αφρικανικό χαμαιλέοντα, τα μοναδικά είδη χαμαιλέοντα που η γεωγραφική τους κατανομή φτάνει την Ευρώπη.
Κοινωνία των Μπασκιρικών Γυναικών της Δημοκρατίας του Μπασκορτοστάν

Η Κοινωνία των Μπασκιρικών Γυναικών της Δημοκρατίας του Μπασκορτοστάν (μπασκιρικά: Башҡортостан Республикаһының Башҡорт ҡатын-ҡыҙҙары йәмғиәте, ρωσικά: Общество башкирских женщин Республики Башкортостан) είναι μη-κυβερνητική οργάνωση που ιδρύθηκε για να ενισχύσει τη θέση της γυναίκας στην κοινωνία, το ρόλο της στην κοινωνικο-πολιτική, οικονομική, κοινωνική και πολιτιστική ζωή της δημοκρατίας του Μπασκορτοστάν, την οικογένεια, την ενδυνάμωση, τη διατήρηση και την ανάπτυξη του πολιτισμού και της γλώσσας των Μπασκίρ τις λαϊκές παραδόσεις και τις τέχνες.

Η έδρα της βρίσκεται στο Μπασκορτοστάν, στην πρωτεύουσα της δημοκρατίας Ουφά.
Σοφία Κόκκαλη

Η Σοφία Κόκκαλη (1988) είναι Ελληνίδα ηθοποιός.
Δήμος Στρώμνιτσας

Ο Δήμος Στρώμνιτσας ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Στρώμνιτσα ονομάζεται επίσης η πόλη στην οποία βρίσκεται η έδρα του Δήμου Στρώμνιτσας.
Ζουζάνα Τσαπούτοβα

Η Ζουζάνα Τσαπούτοβα (Μπρατισλάβα, 21 Ιουνίου 1973-) είναι Σλοβάκα πολιτικός, δικηγόρος και ακτιβίστρια. Στις 30 Μαρτίου 2019 εκλέχθηκε πρόεδρος της Σλοβακίας, θέση την οποία ανέλαβε στις 15 Ιουνίου 2019. Είναι η πρώτη γυναίκα που ανέλαβε τη θέση προέδρου της Σλοβακίας αλλά και το νεότερο πρόσωπο στην θέση αυτή, στην ηλικία των 45 ετών.
Κυβέρνηση της Δημοκρατίας του Μπασκορτοστάν

δεξιά|μικρογραφία|200x200εσ|Το κτίριο της Κυβέρνησης της ΔημοκρατίαςΗ Κυβέρνηση της Δημοκρατίας του Μπασκορτοστάν ασκεί την εκτελεστική εξουσία στην δημοκρατία του Μπασκορτοστάν. Τα μέλη της κυβέρνησης περιλαμβάνουν τον πρωθυπουργό, τον αναπληρωτή πρωθυπουργό και τους υπουργούς. Έχει τη νομική του βάση στο Σύνταγμα της Δημοκρατίας του Μπασκορτοστάν.
Τεχνητή Λίμνη Καλαβασού

Η Τεχνητή Λίμνη Καλαβασού είναι τεχνητή λίμνη στα όρια των επαρχιών Λάρνακας και Λεμεσού στην Κύπρο.
Αρά Σιράζ

Ο Αρά Σιράζ (αρμενική γλώσσα: "Արա Շիրազ", 8 Ιουνίου 1941 – 18 Μαρτίου 2014) ήταν διακεκριμένος Αρμένιος γλύπτης.
Δωροθέα της Βουλγαρίας

Η Δωροθέα της Βουλγαρίας (, /Доротеја, πέθανε ~1390), επίσης γνωστή ως Ντοροσλάβα (Дорослава), ήταν η πρώτη Βασίλισσα της Βοσνίας. Η κόρη του Βούλγαρου τσάρου Ιβάν Στρατσιμίρ, Δωροθέα, ήταν υπό κράτηση ως όμηρος του Βασιλιά Λουδοβίκου Α' της Ουγγαρίας, ο οποίος την πάντρεψε με τον Βοάνο Τβρτκο Α' της Βοσνίας το 1374. Έγινε βασίλισσα το 1377 και ίσως ήταν η μητέρα του Βασιλιά Τβρτκο Β'.
Μομίκ

thumb|Χατσκάρ, χρονολογούμενο από το 1308.
Ο Μομίκ (αρμενικά: ', ; – 1333), γνωστός ως Μομίκ ο Βαρνταπέτ, ήταν Αρμένιος γλύπτης, αρχιτέκτονας και εικονογράφος χειρογράφων του 14ου αιώνα (η πρώτη αναφορά στο όνομά του χρονολογείται στο 1283). Ήταν ένας εκ των καλλιτεχνών της Σχολής του Γκλαντζόρ (Σιουνία) οι οποίοι συμμετείχαν στην αναγέννηση της ζακαριδικής περιόδου. Ο Μομίκ απεβίωσε το 1333 (σύμφωνα με την ημερομηνία η οποία αναφέρεται επί του χατσκάρ του τάφου του) και ετάφη στο Νοραβάνκ.
Γρηγόριος του Τατέβ

Ο Γρηγόριος του Τατέβ, Γκριγκόρ Τατεβατσί ή Γκριγκόρ Τατεβιάντς (αρμενικά: "", 1346-1409) ήταν Αρμένιος μοναχός, νομιναλιστής φιλόσοφος, διδάσκαλος, ποιητής, ζωγράφος και αντιγραφέας του 14ου αιώνα. Υπερασπιστής της ανεξαρτησίας της Αρμενικής Αποστολικής Εκκλησίας, ο συγκεκριμένος ηγούμενος του Μοναστηριού του Τατέβ ήταν συγγραφέας αριθμού θεολογικών και φιλοσοφικών έργων. Είναι, επίσης, γνωστός ως εικονογράφος δύο χειρογράφων, τα οποία διατηρούνται στο Ματενανταράν του Ερεβάν.
Νότια επέκταση της δυναστείας Χαν

thumb|right|400px|Χάρτης της επέκτασης της δυναστείας Χαν το 2ο αιώνα π.Χ.
Η Νότια επέκταση της δυναστείας Χαν ήταν μια σειρά από κινεζικές στρατιωτικές εκστρατείες και αποστολές στα εδάφη των σημερινών περιοχών της νότιας Κίνας και βορείου Βιετνάμ. Η στρατιωτική επέκταση στο νότο ξεκίνησε υπό την προηγούμενη κινεζική δυναστεία Τσιν και συνεχίστηκε κατά τη διάρκεια της εποχής των Χαν. Οι εκστρατείες για να κατακτηθούν οι φυλές Γιουέ στο νότο, οδήγησαν στην προσάρτηση των Μινγιουέ (Minyue) από τους Χαν το 135 π.Χ. και το 111 π.Χ, των Νανγιουέ (Nanyue) το 111 π.Χ., και των Ντιεν (Dian) το 109 π.Χ.

Η κινεζική κουλτούρα των Χαν ρίζωσε στις νεοκατακτημένες περιοχές και οι φυλές Μπαϊγιουέ (Baiyue) και Ντιεν (Dian) τελικώς ενσωματώθηκαν στην Αυτοκρατορία των Χαν. Αποδείξεις των επιρροών της δυναστείας των Χαν είναι προφανείς σε έργα τέχνης που ανακαλύφθηκαν σε τάφους των Μπαϊγιουέ στη σημερινή νότια Κίνα. Η σφαίρα αυτή επιρροής επεκτάθηκε τελικώς σε ποικίλα αρχαία βασίλεια της ΝΑ Ασίας, όπου οι επαφές οδήγησαν στη διάδοση του πολιτισμού, του εμπορίου και της πολιτικής διπλωματίας των Κινέζων Χαν. Η αυξημένη ζήτηση για κινεζικό μετάξι οδήγησε επίσης στην ίδρυση του Δρόμου του Μεταξιού, που συνέδεε την Ευρώπη με την Άπω Ανατολή και την Κίνα.
Mazda MX-6

Το Mazda MX-6 ήταν ένα 2-πορτο 4-θέσιο σπορ αυτοκίνητο, που παρήχθη από την ιαπωνική αυτοκινητοβιομηχανία Mazda, από τον Σεπτέμβριο του 1987 έως τον Φεβρουάριο του 1997, σε δύο γενιές. Βασίστηκε στην πλατφόρμα G της Mazda, με την πρώτη γενιά του να βασίζεται στην εκδοχή GD και η δεύτερη γενιά του στην εκδοχή GE.

Πρακτικώς, το MX-6 ήταν η 2-πορτη κουπέ εκδοχή του Mazda 626 και μάλιστα είχε εμφανή αισθητική ομοιότητα με αυτό. Επίσης, μια παράλληλη έκδοση του MX-6 ήταν και το σπορ μοντέλο Ford Probe, το οποίο αποτέλεσε προϊόν συνεργασίας της αμερικανικής Ford με την Mazda, αν και η αισθητική του Probe ήταν εντελώς διαφορετική. Ως αποτέλεσμα, και τα 3 αυτά μοντέλα ήταν μπροστοκίνητα. Ειδικότερα στην Ευρώπη και στην Ιαπωνία, η πρώτη γενιά του MX-6 διατέθηκε ως 626 Coupé και η ονομασία MX-6 χρησιμοποιήθηκε μόνο για τη δεύτερη γενιά του μοντέλου, η οποία εισήχθη στο Σαλόνι της Φρανκφούρτης τον Σεπτέμβριο του 1991 και κυκλοφόρησε ως μοντέλο της σεζόν του 1992.
Κίνημα Άρδην

Το Κίνημα Άρδην είναι πολιτικός φορέας που ιδρύθηκε το 2016 με επικεφαλής τον Γιώργο Καραμπελιά. Οφείλει την ονομασία του στο περιοδικό "Άρδην". 

Οι ιδεολογικές αφετηρίες αυτού του πολιτικού χώρου βρίσκονται στην ριζοσπαστική αριστερά και το οικολογικό κίνημα. Ωστόσο από τη δεκαετία του 1990, όταν ξεκίνησε η κυκλοφορία του περιοδικού Άρδην, ο χώρος αυτός διακρίθηκε - και ήρθε σε ρήξη - με άλλες πολιτικές ομάδες της εξωκοινοβουλευτικής αριστεράς, καθώς προέβαλε πατριωτικές θέσεις στα εθνικά ζητήματα και στα ζητήματα ταυτοτήτων στα πλαίσια της πάλης κατά της παγκοσμιοποίησης. 

Από τη δεκαετία του 1990 η πολιτική ομάδα του Γιώργου Καραμπελιά έχει συνεργαστεί με προσωπικότητες προερχόμενες τόσο από τα αριστερά όσο και από τα δεξιά του δημοκρατικού πολιτικού φάσματος.

Ιδιαίτερα σημεία πολιτικής δράσης της ομάδας του Γιώργου Καραμπελιά ήταν η στράτευση κατά της αλλαγής των ταυτοτήτων το 1999, κατά του σχεδίου Ανάν για την Κύπρο το 2004, και κατά της αλλαγής των βιβλίων ιστορίας της ΣΤ΄ Δημοτικού την περίοδο 2006-2007. 

Το 2011 έλαβε μέρος στις συγκεντρώσεις των Αγανακτισμένων ως Κίνηση Πολιτών Άρδην ενώ συμμετείχε στη Σπίθα του Μίκη Θεοδωράκη της οποίας ο Γιώργος Καραμπελιάς υπήρξε ιδρυτικό μέλος.

Το 2014 συμμετείχε στις αυτοδιοικητικές εκλογές στηρίζοντας τα αυτόνομα σχήματα "Μένουμε Θεσσαλονίκη", "Κοινοτικόν" (Πάτρα) και "Σπάρτακος" (Κομοτηνή). Το 2015 καταδίκασε την τακτική του ΣΥΡΙΖΑ για πρόκληση πρόωρων εκλογών και έκτοτε τάσσεται συστηματικά εναντίον των επιλογών της κυβέρνησης Τσίπρα. 

Τον Νοέμβριο του 2016 λαμβάνει χώρα το ιδρυτικό συνέδριο του Κινήματος Άρδην. Το 2018 το Κίνημα Άρδην συμμετείχε στο κίνημα κατά της Συμφωνίας των Πρεσπών ενώ το 2019 αποφασίζει να συμμετάσχει στις αυτοδιοικητικές εκλογές του Δήμου Αθηναίων με το σχήμα "Αθήνα για την Ελλάδα" και υποψήφιο δήμαρχο τον Γιώργο Καραμπελιά.
Βέσνα Πισάροβιτς

Η Βέσνα Πισάροβιτς (γεννηθείσα την 9 Απριλίου 1978) είναι μια Κροάτισσα τραγουδίστρια της ποπ και της τζαζ μουσικής. Προτού ξεκινήσει την καριέρα της ως μουσικός της τζαζ στο Βερολίνο Γερμανίας, ήταν μία από τις πιο δημοφιλείς τραγουδίστριες στις πρώην Γιουγκοσλαβικές χώρες, και η αγαπημένη του λαού.

Η Πισάροβιτς γεννήθηκε στο Μπρτσκο, Βοσνία-Ερζεγοβίνη, Γιουγκοσλαβία και μεγάλωσε στην Πόζεγκα Κροατίας, μία περιοχή της ίδιας της χώρας μέχρι την ηλικία των 13 ετών. Πήγε σε μουσικό σχολείο, όπου έπαιζε φλάουτο, τραγουδούσε σε χορωδίες και συμμετείχε σε διάφορους μουσικούς διαγωνισμούς.

Στα μέσα του '90 μετακόμισε στο Ζάγκρεμπ Κροατίας, όπου αποφοίτησε από τη Σχολή Ανθρωπιστικών και Κοινωνικών Επιστημών. Άρχισε να τραγουδά σε κλαμπ και να γράφει τραγούδια. Το 1997, σε μια εμφάνιστη στο Κροατικό φεστιβάλ Ζάνταρφεστ, γνώρισε την Μιλάνα Βλάοβιτς, η οποία άρχισε να γράφε τραγούδια για τη Βέσνα.

Το 2002 η Βέσνα Πισάροβιτς κέρδισε στο ετήσιο φεστιβάλ Ντόρα, τη διοργάνωση για την επιλογή της Κροατικής εισόδου στο Διαγωνισμό Τραγουδιού Eurovision. Το τραγούδι της "«Everything I Want»" (Οτιδήποτε Θέλω) πήρε την 11η θέση στο Διαγωνισμό Τραγουδιού της Eurovision 2002. Έχει γράψει το τραγούδι «"Στην Ντίσκο"» για την Βόσνια τραγουδίστρια Deen, που εκπροσώπησε τη Βοσνία και Ερζεγοβίνη στο Διαγωνισμό Τραγουδιού Eurovision 2004.
ΦΚ ΡΦΣ

Η ΦΚ ΡΦΣ ("FK RFS)" είναι Λετονικός ποδοσφαιρικός σύλλογος που εδρεύει στη Ρίγα και συμμετέχει στο Πρωτάθλημα Λετονίας. Βασίζεται στις ακαδημίες του Σχολείου Ποδοσφαίρου Ρίγας (RFS), που ιδρύθηκε το 1962.
Κυρτοδάκτυλος

Ο Κυρτοδάκτυλος, "Mediodactylus kotschyi" (Steindacher, 1870) είναι μια μικρή σαύρα της οικογένειας Gekkonidae. Το είδος είναι αυτόχθονο στη ΝΑ Ευρώπη και τη Μέση Ανατολή. Στην Ελλάδα απαντάται στην ηπειρωτική Ελλάδα, την Πελοπόννησο, την Κρήτη και τις γύρω νησίδες, την Εύβοια, τα νησιά του Ιονίου, τις Σποράδες, τις Κυκλάδες, τα νησιά του Σαρωνικού και στα περισσότερα νησιά του Αιγαίου.
Φαράγγι του Δνείστερου

Το Φαράγγι του Δνείστερου σχηματίζεται σε τμήμα του ομώνυμου ποταμού, στη δυτική Ουκρανία. Αποτελεί εθνικό δρυμό και έχει συμπεριληφθεί στα επτά φυσικά θαύματα της Ουκρανίας.
Αρμάντο Γκούφας

Ο Αρμάντο Γκούφας ("Armando Goufas", 2 Φεβρουαρίου 1995, Αθήνα), είναι επαγγελματίας ποδοσφαιριστής, ελληνικής και νικαραγουανής καταγωγής, ο οποίος αγωνίζεται ως επιθετικός για τον Ηρόδοτο.
Εκρέμ Ιμάμογλου

Ο Εκρέμ Ιμάμογλου (τούρκικα: "Ekrem İmamoğlu") (Πλάτανα Τραπεζούντας, 4 Ιουνίου 1970) είναι Τούρκος πολιτικός και δήμαρχος της Κωνσταντινούπολης, μετά την υποστήριξη του CHP στις τουρκικές δημοτικές εκλογές του 2019. Προηγουμένως είχε υπηρετήσει ως δήμαρχος του Μπεϊλικντουζού.
Αφάγκ Μπασίργκιζι

Η Αφάγκ Μπασίργκιζι (, γεννηθείσα Αφάγκ Μπασίρ γκίζι Σαφάροβα, το1955) είναι μια Αζερμπαϊτζανή ηθοποιός.
Ελίζαμπετ Ραντό

Η Ελίζαμπετ Ραντό (29 Οκτωβρίου 1899 – 3 Απριλίου 1986) ήταν μία Γιουγκοσλάβα τραγουδίστρια και δάσκαλα τραγουδιού από τη Βοσνία και Ερζεγοβίνη.
Ιζάρ

:* "Για τον ποταμό που διαρρέει το Μόναχο, δείτε Ίζαρ."

Ο Ιζάρ ("Izar") είναι ο δεύτερος σε φωτεινότητα (όπως φαίνεται από τη Γη) αστέρας στον αστερισμό Βοώτη, ο ε (έψιλον) Βοώτου ("Epsilon Boötis", συντομογραφικά "ε Boo"). Ως αστέρας δεύτερου μεγέθους είναι εύκολα ορατός με γυμνό μάτι. Στην πραγματικότητα είναι διπλό αστρικό σύστημα, δηλαδή δύο αστέρες που περιφέρονται γύρω από το κοινό τους κέντρο μάζας, όπως διακρίνεται με ένα καλό μεγάλο ερασιτεχνικό τηλεσκόπιο. Βρίσκεται περίπου στο μέσο του ευθύγραμμου τμήματος που ενώνει τον Αρκτούρο με τον δ Βοώτου (απέχει 10°22΄ από τον πρώτο και 9°04΄ από τον δεύτερο).
Γιώργος Τσαλμπούρης

Ο Γιώργος Τσαλμπούρης (Βέροια, 22 Ιουνίου 1996) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τον ΠΑΟΚ.
Αρχαιολογικό Μουσείο Δράμας

Το Αρχαιολογικό Μουσείο Δράμας βρίσκεται στην πόλη της Δράμας. Χτίστηκε από τον Δήμο Δράμας και εγκαινιάστηκε στις 12 Δεκεμβρίου 1999.
Διακήρυξη Μπάλφουρ

μικρογραφία| Ο Μπάλφουρ και το κείμενο της δήλωσης.Η Διακήρυξη Μπάλφουρ του 1917 είναι μια ανοικτή επιστολή που χρονολογείται από τις 2 Νοεμβρίου 1917 και υπογράφηκε από τον Άρθουρ Μπάλφουρ , τον Βρετανό Υπουργό Εξωτερικών. Απευθύνεται στο Λόρδο Λάιονελ Ουόλτερ Ρόθτσιλντ (1868-1937), εκπροσώπηση της βρετανικής εβραϊκής και οικονομικής κοινότητας του σιωνιστικού κινήματος, με σκοπό την αναμετάδοση. 

Η δήλωση δημοσιεύτηκε στους "Τάιμς" στις 9 Νοεμβρίου, στο ένθετο " Παλαιστίνη για τους Εβραίους. Επίσημη συμπάθεια. " 

Με την επιστολή αυτή, το Ηνωμένο Βασίλειο τάσσεται υπέρ της ίδρυσης εβραϊκού κράτους στην Παλαιστίνη. Η δήλωση αυτή θεωρείται ως ένα από τα πρώτα βήματα στη δημιουργία του κράτους του Ισραήλ. Πράγματι, η υπόσχεση που περιέχει θα εφαρμοστεί κατά τη διάσκεψη του Παρισιού (1919), πριν από τη διάσκεψη του Σαν Ρέμο (Απρίλιος 1920), κάτι που επιβεβαιώθηκε από τη Συνθήκη των Σεβρών (Αύγουστος 1920).
Σανέλα Ντιάνα Τζένκινς

Η Σανέλα Ντιάνα Τζένκινς (γεννηθείσα Σανέλα Ντιάνα Τσάτιτς, 1973) είναι μία Βόσνια επιχειρηματίας και φιλάνθρωπος. Αυτόν τον καιρό διαμένει στην Καλιφόρνια. Η Τζένκινς εγκατέλειψε τη χώρα της κατά την Πολιορκία του Σαράγιεβο και μετανάστευσε στο Λονδίνο, όπου σπούδασε στο Πανεπιστήμιο Σίτι του Λονδίνου.
Γεώργιος Διαμαντής

O Γεώργιος Διαμαντής ήταν Έλληνας σκοποβόλος. Αγωνίστηκε στους Θερινούς Ολυμπιακούς Αγώνες του 1896 στην Αθήνα. 

Συμμετείχε σε δύο τουρνουά σκοποβολής. Στο στρατιωτικό τουφέκι κατετάγη έβδομος με βαθμολογία 1.456. Στη δεύτερη σειρά των 10 βολών σημείωσε 384. Το σκορ και η θέση του στο ελεύθερο τουφέκι είναι άγνωστα, εκτός από το ότι δεν κέρδισε μετάλλιο.
Δήμος Βασίλεβο

Ο Δήμος Βασίλεβο () είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Βασίλεβο ονομάζεται επίσης το χωριό στο οποίο βρίσκεται η έδρα του Δήμου Βασίλεβο.
Μαρίνα Καλογήρου

Η Μαρίνα Καλογήρου (γεν. 1978-) είναι Ελληνίδα ηθοποιός.

|}
Βάντια Σαμέντοβα

Η Βάντια Σαμέντοβα (γεννήθηκε την 24 Νοεμβρίου 1924 στο Μπακού, πέθανε την 24 Οκτωβρίου 1965 ) ήταν μία Αζερμπαϊτζανή καλλιτέχνιδα που ασχολήθηκε κυρίως με τη ζωγραφική. Είναι γνωστή για τα πορτρέτα και τις τοπιογραφίες της .
Γιάννης Μυστακίδης

Ο Γιάννης Μυστακίδης (7 Δεκεμβρίου 1994, Θεσσαλονίκη) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τη Ξάνθη.
Χάνκα Πάλντουμ

Η Χάνκα Πάλντουμ (γεννηθείσα την 28 Απριλίου 1956) είναι μία Βόσνια τραγουδίστρια της σεβνταλίνκα μουσικής και ιδρύτρια της δισκογραφικής εταιρείας Σαράγεβο Δίσκ. Θεωρείται ως μία από τις καλύτερες ερμηνεύτριες της σεβνταλίνκα του 20ου αιώνα και είναι δημοφιλής στην πατρίδα της, τη Βοσνία, καθώς και στις υπόλοιπες χώρες της πρώην Γιουγκοσλαβίας.

}}
Ζωγράφεια Διδασκαλεία

Τα Ζωγράφεια Διδασκαλεία ήταν ένα ελληνικό εκπαιδευτικό ίδρυμα, που λειτούργησε από το 1873 έως το 1891 στο χωριό Κεστοράτι της Οθωμανικής Αυτοκρατορίας στη νότια Αλβανία. Ονομάστηκε από τον ανάδοχο του Χρηστάκη Ζωγράφο. Στα 18 χρόνια της ύπαρξής της, προσέφερε 400 καθηγητές στα ελληνικά σχολεία της Ηπείρου, καθώς και στον υπόλοιπο ελληνικό κόσμο.
Απόστολος Παπανδρέου

Ο Απόστολος Παπανδρέου (10 Νοεμβρίου 1975, Αθήνα) είναι Έλληνας αθλητής του κανόε-καγιάκ, ο οποίος συμμετείχε σε αγώνες στα μέσα της δεκαετίας του 2000. Στους Ολυμπιακούς Αγώνες του 2004, αποκλείστηκε στα ημιτελικά της κατηγορίας K-1 500 μ. και στον γύρο πρόκρισης της κατηγορίας K-1 1000 μ..
Σιμπγκατουλάχ Μοτζαντεντί

Ο Σιμπγκατουλάχ Μοτζαντεντί (παστού: , 21 Απριλίου 1925 – 11 Φεβρουαρίου 2019) ήταν Αφγανός πολιτικός, ο οποίος διετέλεσε προσωρινός Πρόεδρος μετά την πτώση της κυβέρνησης του Μοχαμάντ Νατζιμπουλάχ τον Απρίλιο του 1992. Υπήρξε επίσης ιδρυτής του Αφγανικού Εθνικού Απελευθερωτικού Μετώπου και διετέλεσε πρόεδρος της λογιά τζιργκά (εθνοσυνέλευση) που ενέκρινε το νέο σύνταγμα του Αφγανιστάν το 2003. 

Το 2005 ορίστηκε πρόεδρος της Μεσρανό Τζιργκά, της άνω βουλής της Εθνοσυνέλευσης του Αφγανιστάν, και το 2011 ορίστηκε μέλος της. Υπηρέτησε επίσης στο Ανώτατο Αφγανικό Ειρηνευτικό Συμβούλιο. Ο Μοτζαντεντί θεωρείται ότι ήταν μετριοπαθής μουσουλμάνος ηγέτης.
Αμάλιενμπουργκ

Το κυνηγετικό περίπτερο Αμάλιενμπουργκ, γερμαν. jagdschloss Amalienburg είναι ένα περίτεχνο κτήριο στην έκταση του ανακτόρου Νύμφενμπουργκ στο Μόναχο της νότιας Γερμανίας. Κατασκευάστηκε το 1734-39 από τον Φρανσουά ντε Κυβιγιέ σε ρυθμό Ροκοκό για τον Κάρολο Ζ΄ των Βίττελσμπαχ εκλέκτορα της Βαυαρίας και μετέπειτα βασιλιά της Βοημίας και της Γερμανίας και τη σύζυγό του Μαρία-Αμαλία των Αψβούργων, από την οποία ονομάστηκε το ανάκτορο.
Χρήστος Χρυσοφάκης

Ο Χρήστος Χρυσοφάκης (18 Ιανουαρίου 1990, Ιεράπετρα) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Α.Σ. Ιεράπετρας.
Ουκρανικό Κράτος

Το Ουκρανικό Κράτος (Українська держава, Ukrajinśka Deržava, Ουκραγίνσκα Ντερζάβα), μερικές φορές γνωστό ως Χετμανάτο (Гетьманат, Χετμανάτ), ήταν αντισοσιαλιστική κυβέρνηση που κυβερνούσε το μεγαλύτερο μέρος της σημερινής Ουκρανίας (εκτός από τη Δυτική Ουκρανία) από τις 29 Απριλίου έως τις 14 Δεκεμβρίου 1918. Είχε εγκατασταθεί από γερμανικές στρατιωτικές αρχές, αφού το φιλοσοσιαλιστικό Κεντρικό Συμβούλιο της Ουκρανικής Λαϊκής Δημοκρατίας διασπάστηκε στις 28 Απριλίου του 1918. Η Ουκρανία έγινε προσωρινή δικτατορία υπό την ηγεσία του Χετμάνου Πάβλο Σκοροπάντσκι, ο οποίος απαγόρευσε τα κόμματα με σοσιαλιστικό προσανατολισμό, δημιουργώντας αντιμπολσεβικικό μέτωπο. Κατέρρευσε το Δεκέμβριο του 1918, όταν ο Σκοροπάντσκι καθαιρέθηκε και η Ουκρανική λαϊκή Δημοκρατία επέστρεψε στην εξουσία με τη μορφή της Διεύθυνσης.

Η δυναμικότερη εξωτερική πολιτική και στρατιωτική υποστήριξη από τις Κεντρικές Δυνάμεις είδε κάποια βελτιωμένη σταθεροποίηση στο εσωτερικό της χώρας.
Συργάτης

Ο Συργάτης (ή Συρκάτης) είναι ποταμός στην επαρχία Λάρνακας. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Λευκάρων, η οποία παρέχει νερό άρδευσης και ύδρευσης σε μια μεγάλη περιοχή. Στην περιοχή "Διπόταμος", ο Συργάτης ενώνεται με τον ποταμό Μύλο, σχηματίζοντας τον ποταμό Πεντάσχοινο.
Η νύχτα του Σαν Λορέντζο

Η νύχτα του Σαν Λορέντζο (πρωτότυπος τίτλος: La notte di San Lorenzo) είναι ιταλική ταινία του 1982 σε σκηνοθεσία των αδερφών Ταβιάνι.
Ημέρα του Υπερασπιστή της Ουκρανίας

Η Ημέρα του Υπερασπιστή της Ουκρανίας (, "Ντεν' ζαχίσνικα Ουκραγίνι") είναι επίσημη αργία στην Ουκρανία και εορτάζεται κάθε χρόνο στις 14 Οκτωβρίου. Η πρώτη γιορτή έλαβε χώρα το 2015. Αρχής γενομένης από το 2015, η ημέρα αυτή θεωρείται αργία (συνεπώς είναι ρεπό στην Ουκρανία).
Ωβέρνη-Ρον-Αλπ

Η Ωβέρνη-Ρον-Αλπ (γαλλικά: "Auvergne-Rhône-Alpes") είναι γαλλική διοικητική περιοχή. Ευρισκόμενη εντός του κεντροανατολικού τμήματος του νότου της Γαλλίας, δημιουργήθηκε μέσω της εδαφικής μεταρρυθμίσεως του 2015. Δημιουργηθείσα έπειτα από τις περιφερειακές εκλογές του Δεκεμβρίου του 2015, περιλαμβάνει τις πρώην διοικητικές περιοχές της Ωβέρνης και του Ρον-Αλπ. Αποτελείται από, συνολικά, 12 νομούς, καθώς και μία μητρόπολη με ιδιότητα ημιαυτόνομης περιοχής, ενώ εκτείνεται επί εκτάσεως της τάξεως των 69.711 τ.χλμ. και αριθμούσε 7.877.698 κατοίκους το 2015. Η Λιόν αποτελεί έδρα της περιοχής.

Η συγκεκριμένη νέα διοικητική περιοχή περιλαμβάνει εδάφη τα οποία διαφέρουν αρκετά μεταξύ τους, τόσο σε γεωγραφικό επίπεδο (ανάγλυφο, κλίμα), όσο και σε κοινωνιολογικό, οικονομικό, ή, ακόμη, πολιτισμικό (τοπικές γλώσσες, λαϊκές παραδόσεις), πράγμα το οποίο, ήδη, ίσχυε για το Ρον-Αλπ, καθώς και, αν και σε μικρότερο βαθμό, για την Ωβέρνη. Παρά το γεγονός πως οι πρώην διοικητικές περιοχές του Ρον-Αλπ και της Ωβέρνης διέθεταν, η καθεμία τους, ορισμένη συνοχή η οποία σχετιζόταν με τους οδικούς άξονές τους, καθώς και την ελκυστικότητα της καθεμίας εκ των μητροπόλεών τους, ωστόσο, το νέο σύνολο φαίνεται ετερογενές, με συνέπεια την έντονη αντίδραση ορισμένων τοπικών βουλευτών, καθώς και των τοπικών πληθυσμών κατά την δημιουργία του.
Biedronka

H Biedronka ("ελληνική απόδοση:Μπιεντρόνκα") είναι η μεγαλύτερη αλυσίδα εκπτωτικών σούπερ μάρκετ στην Πολωνία, με 2.823 καταστήματα (2017) και 55.000 εργαζόμενους (2015). Ανήκει στην πορτογαλική εταιρεία Jerónimo Martins. Το όνομα της αλυσίδας μεταφράζεται ως «πασχαλίτσα», με το λογότυπο της εταιρίας να είναι μία πασχαλίτσα καρτούν. 

Η Biedronka πωλεί κυρίως τοπικά (πολωνικά) προϊόντα, πολλά από τα οποία κατασκευάζονται με την ετικέτα της εταιρείας. Είναι μια από τις πιο δημοφιλείς αλυσίδες σούπερ μάρκετ στην Πολωνία και απευθύνεται σε πελάτες με χαμηλό εισόδημα. Πωλεί επίσης μερικά πορτογαλικά προϊόντα, κυρίως κρασί. 

Η Biedronka κατέχει δεσπόζουσα θέση στην λιανική πώληση στην Πολωνία εδώ και πάνω από μία δεκαετία και ο κύριος ανταγωνιστής της στην Πολωνία είναι η Lidl.
Τζαμί Σελιμίγιε

Στην πόλη Λέζα, στη βόρεια Αλβανία, βρίσκονται τα ερείπια του Ναού του Αγίου Νικολάου, όπου υπάρχει το Μαυσωλείο του Σκεντέρμπεη. Ο ναός είναι γνωστός και ως Τζαμί Σελιμίγιε (στα αλβανικά: Xhamia e Selimies), καθώς μετά την επικράτηση των Οθωμανών στην περιοχή μετατράπηκε σε τζαμί, αλλά και ως εκκλησία –τζαμί (Kisha-Xhami). 

Ο ναός του Αγίου Νικολάου χτίστηκε το 1459 και έχει 18μ. μήκος και 8μ. πλάτος. Το 1468 τάφηκε εκεί ο Σκεντέρμπεης. Δέκα χρόνια αργότερα, όταν η περιοχή κατακτήθηκε από τους Οθωμανούς, οι Οθωμανοί στρατιώτες βανδάλησαν τον τάφο και αφαίρεσαν οστά του Σκεντέρμπεη με τα οποία έφτιαχναν φυλαχτά. Αργότερα ο ναός μετατράπηκε σε τζαμί (προστέθηκαν ντίκκα (dikka), μιχράμπ και ο μιναρές) από τον Σουλτάνο Σελίμ τον Α' και πήρε το όνομά του (Τζαμί Σελιμίγιε).

Το τζαμί έκλεισε το 1968 όταν ο Ενβέρ Χότζα ανακήρυξε την Αλβανία ως το πρώτο άθεο κράτος. Το 1981 τα ερείπια του κτιρίου μετατράπηκαν στο μνημείο του Σκεντέρμπεη, αφού το 1978 είχε ανακαλυφθεί εκεί ο τάφος του. Προηγήθηκαν εργασίες αποκατάστασης, που ήταν αναγκαίες και λόγω του σεισμού του 1979 που είχε πλήξει την περιοχή και είχε προκαλέσει ζημιές και στο τζαμί, αφαιρέθηκαν οι Οθωμανικές προσθήκες και τοποθετήθηκε στέγη για την προστασία του μνημείου. Στο χώρο υπάρχει προτομή του Σκεντέρμπεη και αντίγραφο του κράνους και του ξίφους του. Διατηρείται επίσης, όχι σε καλή κατάσταση, μια τοιχογραφία του Αγίου Νικολάου, από την εποχή που το κτίσμα ήταν εκκλησία.
Δήμος Δίβρης

Ο Δήμος Δίβρης ( , ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Δίβρη ονομάζεται επίσης η πόλη στην οποία βρίσκεται η έδρα του Δήμου Δίβρης.
Σέξτος Πομπήιος

Ο Σέξτος Πομπήιος Μάγκνος Πίος, λατιν. Sextus Pompeius Magnus Pius (67 - 35 π.Χ.) ήταν Ρωμαίος στρατηγός της ύστερης Δημοκρατίας (1ος αι. π.Χ.). Ήταν η τελευταία εστία αντίθεσης στη Β΄ Τριανδρία. Ήταν γιος του Γναίου Πομπήιου Μάγκνου.
(I Would) Die for You

Το "(I Would) Die for You" (συχνά αναφέρεται και ως "Die for You") είναι τραγούδι των Antique. Ήταν η ελληνική συμμετοχή για το Διαγωνισμό Τραγουδιού της Eurovision 2001, ερμηνευμένο στα Αγγλικά και στα Ελληνικά από τους Antique, ένα ντουέτο που απαρτίζεται από τους Έλενα Παπαρίζου και Νίκο Παναγιωτίδη, και οι δύο γεννημένοι και μεγαλωμένοι στη Σουηδία από Έλληνες γονείς. Πριν την συμμετοχή τους στην Eurovision, το συγκρότημα είχε κάνει δύο ακόμη επιτυχίες που μπήκαν στις κορυφαίες 10 θέσεις των charts σε Ελλάδα και Σουηδία, το "Ώπα Ώπα" και το "Δυνατά Δυνατά". Το "(I Would) Die for You" κυκλοφόρησε στην αγορά από τη Bonnier Music και την EMI International μετά τον διαγωνισμό. Το ο δίσκος έγινε πλατινένιος στην Ελλάδα και χρυσός στη Σουηδία. Το τραγούδι συμπεριλήφθηκε στο δεύτερο άλμπουμ των Antique με τίτλο "Die for You".
Ηρώδης Αγρίππας Β΄

O Ηρώδης Αγρίππας Β΄, εβραϊκά אגריפס και λατινικά Mαrcus Julius Agrippa ή πιο απλά Αγρίππας (27/28 μ.Χ. - π. 92-100) ήταν ο 78ος και τελευταίος κυβερνήτης των Ιουδαίων από την Ηρωδιανή Δυναστεία. Ήταν το 5ο μέλος της δυναστείας, που έφερε τον τίτλο του βασιλιά, αλλά οι περιοχές που ηγεμόνευσε ήταν εκτός της Ιουδαίας και ήταν υποτελής των Ρωμαίων. Εκθρονίστηκε από τους υπηκόους του το 66 μ.Χ. και υποστήριξε τη Ρωμαϊκή πλευρά στον Α΄ Ιουδαιο-Ρωμαϊκό Πόλεμο.
Αγαθή Δημητρούκα

Η Αγαθή Δημητρούκα είναι Ελληνίδα συγγραφέας, κυρίως παραμυθιών και παιδικής λογοτεχνίας, μεταφράστρια και στιχουργός.
Άγρια Ορχιδέα

Η Άγρια Ορχιδέα (αγγλικά: Wild Orchid) είναι μια ερωτική ταινία αμερικανικής παραγωγής του 1989 σε σκηνοθεσία Ζάλμαν Κινγκ και πρωταγωνιστούν οι Μίκι Ρουρκ, Κάρε Ότις, Ζακλίν Μπισέ και Μπρους Γκρίνγουντ.
Μονή Αγίων Αυγουστίνου Ιππώνος και Σεραφείμ του Σαρώφ

Η Μονή Αγίων Αυγουστίνου Ιππώνος και Σεραφείμ του Σαρώφ είναι ανδρώα Kοινοβιακή Mονή που ανήκει στην Ιερά Μητρόπολη Φωκίδος και ιδρύθηκε το 1991, από τον Αρχιμανδρίτη και Γέροντα Νεκτάριο Μουλατσιώτη, ο οποίος είναι έως και σήμερα ο ηγούμενος της Μονής. Βρίσκεται Β.Α της Ναυπάκτου σε απόσταση 14 χλμ , κοντά στο χωρίο Τρίκορφο του Nομού Φωκίδος και είναι κτισμένη σε υψόμετρο 600μ.
Νούρα Μπάζντουλι-Χούμπιγιαρ

Η Νούρα Μπάζντουλι-Χούμπιγιαρ (γεννηθείσα την 20 Αυγούστου 1951) είναι Βόσνια συγγραφέας, ποιήτρια και θεατρικός συγγραφέας. Γεννήθηκε κοντά στη Φότσα, σπούδασε στο κολέγιο ιατρικής του Σαράγεβο και μετά μετακόμισε στο Τράβνικ. Παράλληλα με την εργασία της στην ιατρική μικροβιολογία, έχει δημοσιεύσει πολλά μυθιστορήματα, ποιήματα και θεατρικά έργα. Επίσης έχει σημαντική συνεισφορά σε παιδικά περιοδικά.Το 2005 τιμήθηκε με το Βραβείο VBZ, της εκδοτικής εταιρείας του Μπόσκο Ζατεζάλο.
Γιόχαν Μοστ

O Γιόχαν Μοστ (Johann Joseph "Hans" Most, 5 Φεβρουαρίου 1846, Άουγκσμπουργκ, Βαυαρία – 17 Μαρτίου 1906, Σινσινάτι, Οχάιο) ήταν γερμανοαμερικανός αναρχικός και εκδότης εφημερίδας. Έχει επινοήσει τον όρο προπαγάνδα δια της πράξης.

Από την δεκαετία του 1860, ο Μοστ έγινε υποστηρικτής του Μαρξισμού και το 1873 έγραψε μια περίληψη του Κεφαλαίου του Μαρξ. Υποστήριζε τον επαναστατικό σοσιαλισμό. Ο Μοστ συνελήφθη επανειλημμένως για τις επιθέσεις του στον πατριωτισμό, την συμβατική ηθική και την υποστήριξή του στην τρομοκρατία. Τελικά στάλθηκε σε εξορία, αρχικά στην Γαλλία, μετά στην Αγγλία και τέλος στην Αμερική. Εξέδιδε την εφημερίδα Freiheit.
Σάντρα Μπάγκαριτς

Η Σάντρα Μπάγκαριτς (γεννηθείσα την 5 Απριλίου 1974) είναι μια Κροατή, με γενέτειρα τη Βοσνία, τραγουδίστρια και ηθοποιός. Γεννήθηκε στην Ζένιτσα Βοσνίας-Ερζεγοβίνης, όπου σπούδασε σε Μουσικό Γυμνάσιο. Συνέχισε τις μουσικές της σπουδές στο Σαράγιεβο, αλλά το 1992 μετακόμισε στο Ζάγκρεμπ λόγω του πολέμου. Εκεί φοίτησε στην Ακαδημία Μουσικής. Έχει τραγουδήσει σε πολλές όπερες, με συμπεριλαμβανόμενες τις: "Madame Troubadur (Κυρία Τρουμπαντούρ)", "Grofica Marica (Γκρόφιτσα Μάριτσα)", "Šišmiš (Νυχτερίδα)", "Βοκκάκιος" και "Tko pjeva zlo ne misli (Όποιος τραγουδά κακό δεν κάνει)". Συμμετείχε στον Διαγωνισμό Eurovision 2007, μαζί με το συγκρότημα Kraljevi ulice (Βασιλιάδες του Δρόμου). Ερμήνευσαν το "Pjesma za novčić (Τραγούδι για Νόμισμα)" και κέρδισαν τη δεύτερη θέση.
Δήμος Κίτσεβο

Ο Δήμος Κίτσεβο (; ) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Κίτσεβο ονομάζεται επίσης η πόλη στην οποία βρίσκεται η έδρα του Δήμου Κίτσεβο.
ΚΦ Ρέους Ντεπορτίου

Η ΚΦ Ρέους Ντεπορτίου ("Club de Futbol Reus Deportiu, S.A.D.)" είναι Ισπανικός ποδοσφαιρικός σύλλογος με έδρα το Ρέους, στην αυτόνομη κοινότητα της Καταλονίας. Ιδρύθηκε το 1909 και παίζει τους εντός έδρας αγώνες τις στο "Estadi Municipal", χωρητικότητας 4.700 θέσεων.
Ζάνα Μαριάνοβιτς

Η Ζάνα Μαριάνοβιτς (γεννηθείσα την 31 Μαΐου 1983) είναι μία Βόσνια ηθοποιός, διάσημη για το ρόλο της ως Άλμα στην ταινία του 2008, "Χιόνι". Το 2010 είχε σημαντικό ρόλο στην ταινία "Στη Γη του Αίματος και του Μελιού" (2011), στην οποία έκανε το σκηνοθετικό της ντεμπούτο η Αντζελίνα Τζολί. Επίσης υποδύθηκε την Κόμπρα στην παραγωγή της "Θεατρικής Εταιρείας East West" με τίτλο "Class Enemy," σκηνοθεσίας του Χάρης Πάσοβιτς. Η Ζάνα έχει σπουδάσει υποκριτική στην Ακαδημία Ερμηνευτικών Τεχνών του Σαράγιεβο. Επίσης, ράπαρε στο κομμάτι του Βοσνιακού-Κροατικού συγκροτήματος "Teška Industrija" (Βαριά Βιομηχανία) με τίτλο «"EUdala se Lijepa naša"».
Κυριάκος Δουρέκας

Ο Κυριάκος Δουρέκας (23 Μαΐου 1963) είναι Τεχνικός Διευθυντής στη Νότιγχαμ Φόρεστ.
Ώρα της Γης

2013, Εκδηλώσεις της WWF για την Ώρα της Γης στην πλατεία Μπρα της [[Βερόνα]] με τη συμμετοχή μικρών παιδιών.
H Ώρα της Γης ("αγγλ". Earth Hour) είναι μία παγκόσμια δράση που διοργανώνεται από το Παγκόσμιο Ταμείο για τη Φύση (WWF) μία φορά τον χρόνο στα τέλη Μαρτίου, ενθαρρύνοντας τους ανθρώπους, τις κοινότητες, τις επιχειρήσεις και τους κρατικούς φορείς, να σβήνουν τoν μη απαραίτητο ηλεκτρικό φωτισμό για εξήντα λεπτά, από τις 8:30'μ.μ. έως τις 9:30'μ.μ., ώστε να εξοικονομείται ενέργεια, σε μία συμβολική κίνηση διαμαρτυρίας υπέρ της προστασίας του φυσικού περιβάλλοντος. Η δράση αυτή ξεκίνησε στο Σίδνεϊ της Αυστραλίας το 2007, σε μία εκδήλωση στην οποία έσβησαν τα φώτα. Έκτοτε, έχει εξαπλωθεί και σε αυτήν συμμετέχουν περισσότερες από 7.000 πόλεις και κωμοπόλεις σε 187 χώρες, σε μία προσπάθεια ευαισθητοποίησης σχετικά με την κατανάλωση ενέργειας και τις επιπτώσεις που αυτή έχει στο φυσικό περιβάλλον.

Στις περιπτώσεις εκείνες που το Μεγάλο Σάββατο συμπίπτει με το τελευταίο Σάββατο του Μαρτίου, η Ώρα της Γης μεταφέρεται μία εβδομάδα νωρίτερα. 

Η Ώρα της Γης 2019 διοργανώθηκε το Σάββατο 30 Μαρτίου, από τις 8:30μ.μ. έως τις 9:30μ.μ.. Το σύνθημα της φετινής εκστρατείας της WWF ήταν "Συνδέσου με τη φύση!" , ανανεώνοντας το ραντεβού για του χρόνου .

Χαρακτηριστικό της διοργάνωσης είναι η απενεργοποίηση του φωτισμού σε εμβληματικά οικοδομήματα, δρόμους, γέφυρες, λιμάνια και μνημεία των μεγάλων πόλεων και πρωτευουσών που συμμετέχουν, με πλήθος κόσμου να συγκεντρώνεται στα σημεία αυτά θαυμάζοντας το σπάνιο αυτό φαινόμενο της συσκότισης και ανάβοντας συμβολικά κεριά και φαναράκια . Παράλληλα, πραγματοποιούνται διάφορα δρώμενα, όπως μουσικές συναυλίες, μαραθώνιοι, δεντροφυτεύσεις, ενημερωτικές ομιλίες για τα περιβαλλοντικά προβλήματα, όπως είναι η υπερθέρμανση του πλανήτη και η κλιματική αλλαγή, καθώς και για τους τρόπους αντιμετώπισής τους.

Μερικά μόνο από τα μνημεία και εμβληματικά οικοδομήματα των μεγάλων πόλεων τα οποία "κατεβάζουν διακόπτη" είναι η Ακρόπολη και η Βουλή των Ελλήνων στην Αθήνα , το Κολοσσαίο της Ρώμης, ο Πύργος του Άιφελ και το Πάνθεον στο Παρίσι, η Πύλη του Βραδεμβούργου στο Βερολίνο, τo Βασιλικό Ανάκτορο της Μαδρίτης, η Γέφυρα του Πύργου , το Βρετανικό Κοινοβούλιο και το London Eye στο Λονδίνο, το κτήριο του Κοινοβουλίου της Βουδαπέστης, τα κτήρια του Κρεμλίνου στη Μόσχα, οι Μεγάλες Πυραμίδες της Αιγύπτου , το Azrieli Center του Τελ - Αβίβ, ο σιδηροδρομικός σταθμός του Chhatrapati Shivaji Terminus στο Μουμπάι της Ινδίας, το ξενοδοχείο Marina Bay Sands στη Σινγκαπούρη, τα Τείχη της Σεούλ, το λιμάνι Victoria στο νησί Χονγκ Κονγκ, η πόλη Santa Roza Laguna στις Φιλιππίνες, ο Πύργος CΝ στο Τορόντο του Καναδά, η Γέφυρα Golden Gate State στο Σαν Φρανσίσκο της Καλιφόρνιας, το Άγαλμα του Χριστού Λυτρωτή στο Ρίο ντε Τζανέιρο και τα Θερμοκήπια του Κρατικού Βοτανικού Κήπου Curitiba Paraná στη Βραζιλία, ο Πύργος του Ουρανού στο Ώκλαντ της Νέας Ζηλανδίας και η Γέφυρα και η Όπερα του Σίδνεϊ.
Σέμκα Σοκόλοβιτς-Μπέρτοκ

Η Σέμκα Σοκόλοβιτς-Μπέρτοκ (22 Δεκεμβρίου 1935 – 4 Μαρτίου 2008) ήταν μία Γιουγκοσλάβα ηθοποιός. Σε νεαρή ηλικία ήταν, επίσης, ανταγωνιστική σκακίστρια, και έχει κερδίσει το Κροατικό Σκακιστικό Πρωτάθλημα Νεανίδων οκτώ φορές.
Μάρκο Ντι Μέκο

Ο Μάρκο Ντι Μέκο ("Marco Andrea Giuseppe Di Meco", 5 Φεβρουαρίου 1982) είναι Ιταλός συνθέτης, φλαουτίστας και ποιητής.
KY Κύκνου

Ο KY Κύκνου ("KY Cygni") είναι μη περιοδικός μεταβλητός αστέρας που βρίσκεται στον αστερισμό Κύκνο. Είναι ερυθρός υπεργίγαντας, ορατός με μικρό τηλεσκόπιο (ή με ισχυρά κιάλια στη μέγιστη φωτεινότητά του) περίπου 2 μοίρες νότια του αστέρα γ Κύκνου. Ο KY Κύκνου είναι ένας από τους μεγαλύτερους γνωστούς αστέρες και ένας από αυτούς με τη μεγαλύτερη απόλυτη λαμπρότητα, περίπου 300 χιλιάδες φορές λαμπρότερος από τον Ήλιο και με χίλιες φορές μεγαλύτερη διάμετρο (ή ένα δισεκατομμύριο φορές μεγαλύτερο όγκο) από τον Ήλιο. Αν το κέντρο του βρισκόταν στο κέντρο του Ηλιακού Συστήματος, όλοι οι πλανήτες μέχρι και τον Δία θα βρίσκονταν στο εσωτερικό του.
RW Κύκνου

Ο RW Κύκνου ("RW Cygni") είναι ημιπεριοδικός μεταβλητός αστέρας που βρίσκεται στον αστερισμό Κύκνο. Είναι ερυθρός υπεργίγαντας, ορατός με κιάλια περίπου 1 μοίρα ανατολικά του αστέρα γ Κύκνου
Groombridge 34

Ο αστέρας Groombridge 34 είναι στην πραγματικότητα ένα διπλό αστρικό σύστημα (δύο αστέρες που περιφέρονται περί το κοινό κέντρο μάζας τους). Βρίσκεται στον βόρειο αστερισμό Ανδρομέδα. Είναι η 34η καταγραφή στον «Κατάλογο Περιπολικών Αστέρων» ("A Catalogue of Circumpolar Stars") του Βρετανού αστρονόμου Στήβεν Γκρούμπριτζ, που εκδόθηκε μεταθανατίως το 1838. Με βάση ακριβείς μετρήσεις της παράλλαξής του από τη διαστημική αποστολή "Γαία", το σύστημα βρίσκεται σε απόσταση 11,62 ετών φωτός από τη Γη και το Ηλιακό Σύστημα, κάτι που το καθιστά το δέκατο έκτο κοντινότερο αστρικό σύστημα. Φιλοξενεί το πλησιέστερο στη Γη εξωηλιακό πλανητικό σύστημα με περισσότερους από έναν γνωστούς πλανήτες.
Σατέντραναθ Μπόους

Ο Σατέντραναθ Μπόους (αγγλ. "Satyendra Nath Bose", βεγγ. সত্যেন্দ্রনাথ বসু, προφ. "Σοτέντρονατ Μποσού", 1 Ιανουαρίου 1894 – 4 Φεβρουαρίου 1974) ήταν Ινδός θεωρητικός φυσικός. Είναι γνωστότερος για την εργασία του στην κβαντομηχανική την εποχή που διαμορφώθηκε αυτή η βασική θεωρία (δεκαετία του 1920). Η συμβολή του θεμελίωση τη λεγόμενη στατιστική Bose-Einstein και τη θεωρία του συμπυκνώματος Bose-Einstein. Εκλέχθηκε εταίρος της Βασιλικής Εταιρείας και το 1954 τιμήθηκε με τη δεύτερη υψηλότερη διάκριση του ινδικού κράτους, την Padma Vibhushan.

Τα σωματίδια που ακολουθούν τη στατιστική Bose-Einstein ονομάσθηκαν μποζόνια από τον Πωλ Ντιράκ προς τιμή του Μπόους.

Ο Μπόους υπήρξε αυτοδίδακτος πολυμαθής και είχε ευρύτατα ενδιαφέροντα, που απλώνονταν στη χημεία, τη βιολογία, την ορυκτολογία, τη φιλοσοφία, τις τέχνες, τη λογοτεχνία και τη μουσική.
Νέντα Ουκράντεν

Η Νέντα Ουκράντεν (, γεννηθείσα την 16 Αυγούστου 1950) είναι μια Σέρβα τραγουδίστρια της ποπ που γεννήθηκε στην Κροατία, μεγάλωσε στη Βοσνία και Ερζεγοβίνη και σήμερα ζει στη Σερβία. Άρχισε την επαγγελματική της σταδιοδρομία το 1967.
Αντέλα Γιούσιτς

Η Αντέλα Γιούσιτς (γεννηθείσα την 20 Οκτωβρίου 1982) είναι μία σύγχρονη εικαστική καλλιτέχνιδα από τη Βοσνία και Ερζεγοβίνη. Γεννήθηκε στο Σαράγεβο. Είναι γνωστή για την κοινωνικού περιεχομένου τέχνη της με θέμα τον πόλεμο στη Βοσνία και Ερζεγοβίνη και τον ρόλο των ανταρτισσών στο Β' Παγκόσμιο Πόλεμο στη Γιουγκοσλαβία. Τα έργα της έχουν εκτεθεί σε περισσότερες από 100 διεθνείς εκθέσεις, όπως τις: Φρέστας – Τριετία Τεχνών (Σάο Πάολο), Το Γυναικείο Δωμάτιο (Νέα Υόρκη), Βαλκανική Συντεχνία Καλλιτεχνών (Λονδίνο), Μανιφέστα 8 (Μούρθια), ISCP (Νέα Υόρκη), Βιντεονάλ (Βόννη), Image Counter Image (Μόναχο). Η Γιούσιτς είναι συνιδρύτρια του Συλλόγου για την Τέχνη και τον Πολιτισμό Crvena. Η Αντέλα Γιούσιτς έχει συνεισφέρει στη δημιουργία του διαδικτυακού αρχείου για τον αντιφασιστικό αγώνα των γυναικών στη Βοσνία-Ερζεγοβίνη και τη Γιουγκοσλαβία. Ζει και εργάζεται στο Σαράγιεβο.
Δήμος Μακέντονσκι Μπροντ

Ο Δήμος Μακέντονσκι Μπροντ ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Μακέντονσκι Μπροντ ονομάζεται επίσης η πόλη στην οποία βρίσκεται η έδρα του Δήμου Μακέντονσκι Μπροντ.
Κρίστοφερ Χίβγιου

Ο Κρίστοφερ Χίβγιου ("Kristofer Hivju", 7 Δεκεμβρίου 1978) είναι Νορβηγός ηθοποιός.
Νώρα

Η Νώρα ήταν μια πανάρχαια πόλη που διατηρήθηκε μέχρι την Ρωμαϊκή εποχή στην νότια Σαρδηνία κοντά στην πρωτεύουσα Κάλιαρι. Ο ιστορικός του 2ου αιώνα π.χ. Παυσανίας στο έργο του "Ελλάδος περιήγησις/Φωκικά, Λοκρών Οζόλων" αφηγείται την ίδρυση της Νώρας "Μετά τον Αρισταίο οι Ίβηρες έφτασαν στην Σαρδηνία με αρχηγό τον Νώραξ και ίδρυσαν την πόλη της Νώρας. Η παράδοση λέει ότι ήταν η πρώτη πόλη που ιδρύθηκε στο νησί, ο Νώραξ ήταν γιος του θεού Ερμή, μητέρα του ήταν η Ερύθεια μία από τις Εσπερίδες, κόρη του μυθικού γίγαντα Γηρυόνη".